CELEX: 62011CO0029
Language: sl
Date: 2011-04-08 00:00:00
Title: Sklep Sodišča (peti senat) z dne 8. aprila 2011. # Aurora Elena Sfichi proti Direcţia Generală a Finanţelor Publice Suceava in drugi (C-29/11) in Adrian Ilaş proti Direcţia Generală a Finanţelor Publice Suceava in drugi (C-30/11). # Predloga(i) za sprejetje predhodne odločbe: Tribunalul Suceava - Romunija. # Člen 104(3), prvi pododstavek, Poslovnika - Notranji davki - Člen 110 PDEU - Davek na onesnaževanje, pobran o prvi registraciji motornih vozil. # Združeni zadevi C-29/11 in C-30/11.

Sklep Sodišča (peti senat) z dne 8. aprila 2011 – Sfichi in Ilaş proti Direcţia Generală a Finanţelor Publice Suceava in drugim
      (Združeni zadevi C-29/11 in C-30/11)
      „Člen 104(3), prvi pododstavek, Poslovnika – Notranji davki – Člen 110 PDEU – Davek na onesnaževanje, pobran ob prvi registraciji motornih vozil“
      Davčne določbe – Notranji davki – Okoljska dajatev za onesnaževanje, ki jo je treba plačati za motorna vozila ob prvi registraciji na nacionalnem ozemlju (člen 110
         PDEU) (Glej točke od 23 do 26 in izrek.)
      
      Predmet
      
         
               Predlog za sprejetje predhodne odločbe – Tribunalul Suceava – Registracija rabljenih motornih vozil, predhodno registriranih
                  v drugih državah članicah – Nacionalna zakonodaja, ki za prvo registracijo teh motornih vozil določa pogoj plačila okoljske
                  takse, medtem ko so rabljena motorna vozila, ki so že na nacionalnem trgu, pri vnovični registraciji oproščena te takse –
                  Skladnost nacionalne zakonodaje s členom 110, prvi in drugi odstavek, PDEU – Ovira za prosti pretok blaga
               
            Izrek
      Člen 110 PDEU je treba razlagati tako, da nasprotuje temu, da država članica uvede okoljsko dajatev za onesnaževanje, ki jo
         je treba plačati za motorna vozila ob prvi registraciji v tej državi članici, če ta davčni ukrep učinkuje tako, da v tej državi
         članici odvrača od uporabe rabljenih vozil, ki so bila kupljena v drugih državah članicah, ne da bi hkrati odvračal od nakupa
         rabljenih vozil, ki so enako stara in enako obrabljena, na nacionalnem trgu.